[{"text_idx": "#000000", "text": "Flauta eta orkestra errepertorio graduondoko ikastaroa"}, {"text_idx": "#000004", "text": "Goi mailako titulua izanik instrumentuan heziketa hobetu nahi duen flautista orori zuzentzen zaio ikastaro hau, nazioarteko lehiaketak, kontserbatorioetarako oposaketak eta orkestra probak prestatzeko helburuz, edo esparru profesionalaren eskakizunei erantzuna emateko."}, {"text_idx": "#000006", "text": "Alde batetik, errepertorioaren obra nagusien ezagutza zabaldu eta sakontzea, bai estiloari eta bai teknikari dagokionez.\nBestalde, lana zehazki orkestra proba batzuetarako prestatzeari zuzentzea (normalean eskatzen diren kontzertuen errepertorioa hobetzea eta errepertorio sinfonikoaren orkestra pasarte nagusietan sakontzea).\nInstrumentu kideak ere landu ahal izango dira: piccolo eta sol flauta.\nLan egitasmo ezberdin eta oso pertsonalizatua adosteko aukera ere izango da, \u201cnahieran\u201d, bakoitzaren beharrei moldatua (jardunik gabeko sasoi baten ondoren ikasketak berreskuratzen diren kasuan, adibidez)"}, {"text_idx": "#000010", "text": "Matrikula egin eta hala nahi dutenek Musikeneko Orkestran edo ikastegiko beste instrumentu taldeetan parte hartu ahal izango dute, bai eta Euskadiko Orkestra Sinfonikoarekin (EOS) eta Bilboko Orkestra Sinfonikoarekin (BOS) sinatutako hitzarmenetan, horien baitan Musikeneko ikasleek abonuko egitarau batzuetan parte hartzen baitute. Aukera hauek egitarauak, kasu bakoitzean eskatzen diren plantilak eta eskura dauden plazen arabera mugatuko dira."}, {"text_idx": "#000011", "text": "Ikastaroak guztira 20 ordu izango ditu (20 flauta ordu bakarka, edo 18 ordu flauta ordu bakarka gehi 2 ordu errepertorio pianistarekin hautatutako ikuspuntuari jarraiki)"}, {"text_idx": "#000015", "text": "Musikenek akordeoi irakasleentzat topaketa eta ikasleentzat masterclassak antolatu ditu, Stephan Bahrren eskutik \u2013 irailak 29 eta 30"}]